
ఆంగ్ల మాధ్యమం.. ఆధునిక వసతులు.. సృజనాత్మక పాఠ్యాంశాలు.. వసతిగృహ సదుపాయం.. నాణ్యమైన బోధన.. ఇవీ ఆదర్శ పాఠశాలల ఏర్పాటు లక్ష్యాలు. కానీ.. ప్రస్తుత పరిస్థితి చూస్తే ‘పేరు గొప్ప వూరు దిబ్బ’ అన్న చందంగా తయారయ్యాయి. కేంద్ర ప్రభుత్వం ఈ పథకాన్ని రూపకల్పన చేసి రెండేళ్లు నడిపించింది. ఆ తర్వాత రాష్ట్ర ప్రభుత్వాలకు అప్పగించేసింది. కేంద్రం నుంచి నిధులు నిలిచిపోగా.. రాష్ట్ర ప్రభుత్వం సైతం ఈ పాఠశాలల నిధుల అంశాన్ని పట్టించుకోవడం లేదు. దీంతో ఆదర్శంగా నిలవాల్సిన పాఠశాలలు సమస్యలు నిలయాలుగా మారాయి. సౌకర్యాలు కరవై విద్యార్థులు, జీతాలు అందక ఉపాధ్యాయులు అవస్థలు పడుతున్నారు.ఆంధ్రప్రదేశ్లోని 163 ఆదర్శ (మోడల్) పాఠశాలల్లో ప్రభుత్వ నిబంధనల ప్రకారం 3097 మంది ఉపాధ్యాయులు పనిచేయాల్సి ఉంది. ప్రస్తుతం అన్ని ఆదర్శ పాఠశాలల్లో 2100 మంది (64% శాతం) మాత్రమే విధులు నిర్వహిస్తున్నారు. ప్రిన్సిపాల్స్ పోస్టులు కూడా దాదాపు 70% ఖాళీగా ఉన్నాయి.ఆదర్శ పాఠశాలల్లో పనిచేస్తున్న రెగ్యులర్ సిబ్బందికి సైతం రాష్ట్ర ప్రభుత్వం గత నాలుగు నెలలుగా వేతనాలు చెల్లించలేదు. దీంతో ఉపాధ్యాయులు, సిబ్బంది ఆర్థికంగా ఎన్నో ఇబ్బందులు పడుతున్నారు. అలాగే మూడేళ్ల పెంచిన వేతనాల బకాయిలు కూడా చెల్లించలేదు.రాష్ట్ర ప్రభుత్వం ఈ పాఠశాలల నిర్వహణ బాధ్యతలు చేపట్టకుండా, నిధులు కేటాయించకుండా ఆంగ్ల మాధ్యమ బోధనలో వెనకబడిన మారుమూల మండలాల్లో నివసిస్తున్న పేద విద్యార్థుల కోసం ఎంతో ప్రతిష్టాత్మకంగా ప్రారంభించిన ఈ పథకాన్ని నిర్వీర్యం చేసే దిశగా అడుగులేస్తోంది. మరోవైపు తెలంగాణ ప్రభుత్వం వీటి నిర్వహణా బాధ్యతలను చేపట్టి ఇతర ప్రభుత్వ పాఠశాలల వలే నిర్వహిస్తోంది. కానీ, పాఠశాలల నిర్వహణకు రాష్ట్ర ప్రభుత్వం ప్రత్యేక గ్రాంట్లు విడుదల చేయడం లేదు. ఈ ప్రభావం 80000 మంది విద్యార్థుల విద్యాబోధనపై ప్రత్యక్షంగా, పరోక్షంగా పడుతోంది.ఆదర్శ పాఠశాలల నిర్వహణపై కేంద్రం తన విధానాన్ని అనేకసార్లు స్పష్టం చేసినప్పటికీ.. రాష్ట్ర ప్రభుత్వం మాత్రం తన నిర్ణయాన్ని ప్రకటించడం లేదు. ఆదర్శ పాఠశాలల్లో పనిచేస్తున్న సిబ్బంది 2012 మోడల్ స్కూల్ డీఎస్సీ ద్వారా నియమితులైనా ప్రభుత్వపరంగా రావాల్సిన ప్రయోజనాలు అందడం లేదు. అయినా విద్యాబోధనలో ఎలాంటి వ్యత్యాసం చూపకుండా విద్యార్థులను తీర్చిదిద్దుతున్నారు. ఈ పాఠశాలలను ప్రభుత్వం తన ఆధీనంలోకి తీసుకోవాలి. అప్పుడే సామాన్య, మధ్యతరగతి విద్యార్థులకు ఆంగ్ల విద్య చేరువవుతుంది. ఎన్నిసార్లు మొరపెట్టుకున్నా, ప్రభుత్వ తన ఆధీనంలోకి తీసుకోకపోవడంతో ఉపాధ్యాయులు ఉద్యమ బాట పడుతున్నారు.యం. మురళీ మోహన్, యన్. బోసు బాబురాష్ట్ర అధ్యక్ష, ప్రధాన కార్యదర్శులు, ఆంధ్రప్రదేశ్ మోడల్ స్కూల్ టీచర్స్ ఫెడరేషన్

aangla maadhyamam.. aadhunika vasatulu.. srujanaatmaka paatyaamsaalu.. vasatigruha sadupayam.. naanhyamaina bodhana.. ivee aadarsa paatasaalala erpaatu lakshyaalu. cony.. prastuta paristhiti chuste ‘paeru goppa vuuru dibba’ anna chandamgaa tayaarayyaayi. kendra prabhutvam ee pathakaanni roopakalpana chesi rendellu nadipinchindi. aa tarvaata rashtra prabhutvaalaku appaginchesindi. kendram nunchi nidhulu nilichipogaa.. rashtra prabhutvam saitam ee paatasaalala nidhula amsaanni pattinchukovadam ledu. deentho aadarsamgaa nilavaalsina paatasaalalu samasyalu nilayaluga marai. soukaryaalu karavi vidyaarthulu, jeetaalu andaka upaadhyaayulu avasthalu padutunnaru.aandhrapradeshloni 163 aadarsa (modal) paatasaalallo prabhutva nibandhanala prakaaram 3097 mandi upaadhyaayulu panicheyalsi undi. prastutam anni aadarsa paatasaalallo 2100 mandi (64% saatam) matrame vidhulu nirvahistunnaaru. prinsipals postulu kuudaa daadaapu 70% khaaliigaa unnaayi.aadarsa paatasaalallo panichestunna regular sibbandiki saitam rashtra prabhutvam gatha naalugu nelalugaa vetanaalu chellinchaledu. deentho upaadhyaayulu, sibbandi aardhikamgaa enno ibbandulu padutunnaru. alaage moodella penchina vetanaala bakaayilu kuudaa chellinchaledu.rashtra prabhutvam ee paatasaalala nirvahana baadhyatalu chepattakunda, nidhulu ketayinchakunda aangla maadhyama bodhanalo venakabadina maarumuula mandalaallo nivasistunna pedha vidyaarthula kosam entho pratishtaatmakamgaa praarambhinchina ee pathakaanni nirveeryam chese disagaa adugulestondi. marovaipu telamgaana prabhutvam veeti nirvahanaa baadhyatalanu chepatti itara prabhutva paatasaalala vale nirvahistondi. cony, paatasaalala nirvahanaku rashtra prabhutvam pratyeka grantlu vidudala cheyadam ledu. ee prabhaavam 80000 mandi vidyaarthula vidyaabodhanapai pratyakshamgaa, parokshamgaa padutondi.aadarsa paatasaalala nirvahanapai kendram tana vidhaanaanni anekasaarlu spashtam chesinappatiki.. rashtra prabhutvam maatram tana nirnayaanni prakatinchadam ledu. aadarsa paatasaalallo panichestunna sibbandi 2012 modal scool dsc dwara niyamitulainaa prabhutvaparamgaa ravalsina prayojanaalu andadam ledu. aina vidyaabodhanalo elanti vyatyaasam chupakunda vidyaarthulanu teerchididdutunnaara. ee paatasaalalanu prabhutvam tana aadheenamloki teesukovali. appude saamaanya, madhyataragati vidyaarthulaku aangla vidya cheruvavutundi. ennisaarlu morapettukunna, prabhutva tana aadheenamloki teesukokapovadamto upaadhyaayulu udyama baata padutunnaru.yam. muralii mohan, yan. bosu baburashtra adhyaksha, pradhaana kaaryadarsulu, andhrapradesh modal scool teachers federation